નિમેશ ખાખરીયા, રાજકોટઃ વાઇન પીવાના શોખીનો હવે થોડક જ સમયમાં હળવું આલ્કોહોલિક પીણું કચ્છી ખજૂરમાંથી બનેલી વાઇનના ગ્લાસનું ચીયર્સ કરી શકશે. ગુજરાતના ત્રણ યુવા ઉદ્યોગ સાહસિકો મિત્રો દ્વારા આબુરોડ ખાતે શરુ કરવામાં આવેલ સ્ટાર્ટ અપને ગુજરાતમાં પરમિટ ધરાવતા બારમાં તેમના ખજૂરમાંથી બનાવેલી વાઇન વેચવાની મંજૂરી આપી દેવામાં આવી છે. રાજ્યના આબકારી ખાતાએ મંજૂરી આપતા આ સ્ટાર્ટ અપ કંપની આ મહિનાના અંત સુધીમાં ખજૂરમાંથી બનાવેલી તેમની વાઇન રાજ્યની 65 જેટલી પરમિટેડ લિકર શોપમાં પ્રોડક્ટ પહોંચાડવાનો પ્લાન ધરાવે છે.